अभियानको क्रममा १७ स्कुलका एक हजार नौ सय ७० जना बिद्यार्थी र १७ स्थानकै छ सय १५ जना अभिभावकहरुलाई प्रशिक्षण दिइएको उनले बताए । लागु औषधको परिचय, प्रकार, लागु औषध अपराध सम्बन्धी दण्ड सजाय र कानुनी ब्यवस्था लगायतका विषयहरु प्रशिक्षणमा दिइएको थियो । त्यस्तै लागु औषध दुर्व्यसनबाट पर्ने असरहरु, दुर्व्यसनमा फस्ने कारणहरु तथा लागु औषध अपराध रोकथाम तथा नियन्त्रणमा परिवार र समाजको भुमिका लगायतका विषयका बारेमा जानकारी दिइएको प्रहरी प्रमुख प्रहरी उपरिक्षक अनुरागकुमार द्धवेद्धिले बताए । साथै समुदायमा महिला समुहहरुलाई घरेलु हिंसाका बारेमा जानकारी गराएको उनले बताए ।
